# śrī-prema-vilāsa-stotraḥ

prabodhānanda-sarasvatī

I do not know where the Gaudiyas get their version of *Nikuñja-rahasya-stava* (NRS), which is credited to Rupa Goswami. I always suspected that this was Prabodhananda’s composition whose style is clearly recognizable, and that has now been confirmed. This version (PVS) is found as an appendix to Kishori Sharan Ali’s translation and commentary on *Rādhā-rasa-sudhā-nidhi* (RRSN). The numbering sequence is different from the NRS. The order of the verses is entirely different in the two versions and it seems to me that the NRS version has a more natural flow. To facilitate analysis, I have created two files and given the alternative numbering in each.

druta-kanaka-sugaura-snigdha-meghaugha-nīla-

cchavibhir akhila-vṛndāraṇyam udbhāsayantau |

mṛdula-nava-dukūle nīla-pīte dadhānau

smara nibhṛta-nikuñje rādhikā-kṛṣṇa-candrau ||1|| (2)

nava-kiśalaya-talpe kalpayantau vicitrāṁ

surata-samara-kelim[[1]](#footnote-2) unmadānaṅga-raṅgau |

lalita-valaya-kāñcī-nūpura-dhvāna-ramyau

smara nibhṛta-nikuñje rādhikā-kṛṣṇa-candrau ||2|| (7)

pratipada-pratikūlātyāgraha[[2]](#footnote-3)-vyagra-mūrtī

bahu-viracita-nānā-cāṭu-kāra-prakārau |

nava-surata-vilāsautsukya-gūḍha-prakāśau

smara nibhṛta-nikuñje rādhikā-kṛṣṇa-candrau ||3|| (5)

tad-atimadhura[[3]](#footnote-4)-līlā-lola-lolāṅga-lakṣmyā[[4]](#footnote-5)

sulalita-lalitāder nirṇimeṣākṣi-randhraiḥ |

hṛdayam upanayantau pūrṇa-saukhyāmbu-rāśī[[5]](#footnote-6)

smara nibhṛta-nikuñje rādhikā-kṛṣṇa-candrau ||4|| (23)

priyatama-kṛta-gāḍhāśleṣa-kharvāyitoru-

stana-mukula-manojñau vallabhaikātmatecchū |

kim api racita-śuṣka-kranditodāra-hāsau

smara nibhṛta-nikuñje rādhikā-kṛṣṇa-candrau ||5|| (9)

satata-surata-tṛṣṇā-vyākulāv unmadiṣṇū

vipula-pulaka-rājad-gaura-nīlojjvalāṅgau |

mitha uru-parirambhād eka-dehāyamānau

smara nibhṛta-nikuñje rādhikā-kṛṣṇa-candrau ||6|| (10)

lalita-nava-kiśorau navya-lāvaṇya-rāśī[[6]](#footnote-7)

sakala-rasika-cūḍālaṅkṛtī mugdha-veśau |

madhura-madhura-mūrtī vidyud-ambhoda-kāntī

smara nibhṛta-nikuñje rādhikā-kṛṣṇa-candrau ||7|| (17)

jaghana-lulita-veṇī-visphurad-barhi-cūḍau

rucira- kanaka-cūḍā-kaṅkaṇodbhāsi-pāṇī[[7]](#footnote-8) |

vilasad-aruṇa-rociḥ-pīta-kauṣeya-vāsau[[8]](#footnote-9)

smara nibhṛta-nikuñje rādhikā-kṛṣṇa-candrau ||8|| (15)

kanaka-jalada-gātrau nīla-pītāmbareśau[[9]](#footnote-10)

mṛgamada-rasa-bhālau mālatī-kunda-mālau |

tarala-taruṇa-veśau nīla-śoṇābja-netrau[[10]](#footnote-11)

smara nibhṛta-nikuñje rādhikā-kṛṣṇa-candrau ||9|| (16)

nikhila-nigama-gūḍhau nityam anyonya-gāḍha-

praṇaya-bhara-vivṛddhocchṛṅkhalānaṅga-ceṣṭau[[11]](#footnote-12) |

surata-rasa-madāndhau nyasta-jīvau mitho’ṅge

smara nibhṛta-nikuñje rādhikā-kṛṣṇa-candrau ||10|| (19)

priya-kara-parimardojjṛmbhamānoru-vakṣo-

ruha-manasija-kaṇḍūddaṇḍa-kandarpa-līlau |

kalita[[12]](#footnote-13)-dayita-pāṇi-spṛṣṭa-nīvī-nibandhau

smara nibhṛta-nikuñje rādhikā-kṛṣṇa-candrau ||11|| (8)

mitha-uru-pulaka-śrī-dor-latā-baddha-kaṇṭhau

vyatimilita-mukhendū kiṅkiṇī[[13]](#footnote-14)-lālitāṅghrī |

nava-rati-rasa-khelā-śrānti-tandrālu-netrau

smara nibhṛta-nikuñje rādhikā-kṛṣṇa-candrau ||12|| (28)

manasija-rasa-sindhor adbhutāvarta-vega-

śramita-tanu-manaskau keli-vismāpitālī |

mitha-uru-vidha[[14]](#footnote-15)-gātra-sparśa-jalpa-prahāsau

smara nibhṛta-nikuñje rādhikā-kṛṣṇa-candrau ||13|| (26)

surata-rasa-samudre pādam ācūḍa-magnau

truṭi-lavam iva yātāṁ manyamānau triyāmām |

prati-nimiṣam asīmojjṛmbhitānaṅga-ceṣṭau

smara nibhṛta-nikuñje rādhikā-kṛṣṇa-candrau ||14|| (-)

bahula-surata-khelāyāsa-saṅkhinna-gātrau

dayita-nija-sakhībhir bījyamānau paṭāntaiḥ |

sarasa-bhujaga-vallī-bhojyamānau hitālyā[[15]](#footnote-16)

smara nibhṛta-nikuñje rādhikā-kṛṣṇa-candrau ||15|| (27)

vilulita-vara-veṇī-hāra-mālāvataṁsau

mṛdula-madhura-hāsollāsi-vaktrendu-bimbau |

atirasa-mada-lolau citra-kandarpa-kelī

smara nibhṛta-nikuñje rādhikā-kṛṣṇa-candrau ||16|| (12)

surata-rasa-mahābdhau[[16]](#footnote-17) santataṁ santarantau

truṭita-valaya-kāñcī-dāma-hārāvalīkau |

maṇi-kanaka-vibhūṣotsarpi[[17]](#footnote-18)-bhāsvat-parāṅgau

smara nibhṛta-nikuñje rādhikā-kṛṣṇa-candrau ||17|| (13)

bahu-vidha-parimṛṣṭānyonya-gātrāv ajasraṁ

bahu-vidha-paripṛcchā-karṇitānyonya[[18]](#footnote-19)-vācau |

animiṣa-nayanāntaḥ[[19]](#footnote-20)-svāditānyonya-vaktrau

smara nibhṛta-nikuñje rādhikā-kṛṣṇa-candrau ||18|| (25)

nava-lalita-vayaskau navya[[20]](#footnote-21)-lāvaṇya-puñjau

nava-rasa-cala-cittau nūtana-prema-vṛttau |

nava-nidhuvana-līlā-kautukenātilolau

smara nibhṛta-nikuñje rādhikā-kṛṣṇa-candrau ||19|| (1)

prathama-milana-bhītodbhāsitāśvāsa-vācau

priyatama-bhuja-rodha-vyagra-hastau ratotkau |

alam alam iti līlā-gadgadokty-unmadāndhau

smara nibhṛta-nikuñje rādhikā-kṛṣṇa-candrau ||20|| (3)

stavakita-maṇi-dāmnā preyasā gumphitātyad-

bhuta-sulalita-veṇī-preyasī-kḷpta-cūḍau |

mitha udayad-akhaṇḍa-prema-rajjū-nibaddhau

smara nibhṛta-nikuñje rādhikā-kṛṣṇa-candrau ||21|| (14)

surata-kalaha-saukhyaiḥ kākuvāda-praṇāmā-

vadhika-viracita-mānyau durgama-prema-bhaṅgī[[21]](#footnote-22) |

smita-madhura--mṛdūpālabhya-hṛn-mīlitāntau[[22]](#footnote-23)

smara nibhṛta-nikuñje rādhikā-kṛṣṇa-candrau ||22|| (6)

priya-rati-samanujñā-mārgaṇā-namra-vaktrau[[23]](#footnote-24)

namita-cibuka-dṛṣṭi[[24]](#footnote-25)-smera-kāntā-mukhābjau[[25]](#footnote-26) |

kim iva[[26]](#footnote-27) kuruṣa ity āsvādya-vāk-kiñcanoktī

smara nibhṛta-nikuñje rādhikā-kṛṣṇa-candrau ||23|| (4)

ramaṇa-vadana-candre datta-tāmbūla-vallī[[27]](#footnote-28)

nija-rasa-nidhi-vaktra-nyasta-tac-carvitāgrau[[28]](#footnote-29) |

mitha uru-rasadāṅga-sparśa-lolubhyamānau

smara nibhṛta-nikuñje rādhikā-kṛṣṇa-candrau ||24|| (20)

vratati[[29]](#footnote-30)-bhavana-randhrāyāta-tan[[30]](#footnote-31)-manda-śītā-

nila-vidalita-tuṅgānaṅga-saṅgrāma-khedau |

kṣaṇam iva parirambhārabdha[[31]](#footnote-32)-bhūyo-vihārau

smara nibhṛta-nikuñje rādhikā-kṛṣṇa-candrau ||25|| (22)

praṇayamaya-vayasyāḥ kuñja-randhrārpitākṣīḥ

kṣiti-talam anu labdhvānanda-mūrcchāṁ patantīḥ |

prati rati-vidadhānau ceṣṭitaiś citra-citraiḥ

smara nibhṛta-nikuñje rādhikā-kṛṣṇa-candrau ||26|| (24)

kim api parama-śobhā-mādhurī-rūpa-ceṣṭā-

hasita-lapita[[32]](#footnote-33)-dṛṣṭyātyadbhutotkarṣa-kāṣṭhām |

parama-rasa-rahasyāveśataḥ sandadhānau

smara nibhṛta-nikuñje rādhikā-kṛṣṇa-candrau ||27|| (18)

satatam aparimāṇojjṛmbhamāṇānurāgon-

mada-rasa-bhara-sindhūllola-lolāyitāṅgau |

dayita-sakala-setū dhanya-gopyaika-veṣau

smara nibhṛta-nikuñje rādhikā-kṛṣṇa-candrau ||28|| (11)

atirasa-mada-vegān nistrapā-dhairya-tṛptī[[33]](#footnote-34)

krama-samudita-tat-tat-sauratāścarya-rītī[[34]](#footnote-35) |

bahir atisukha-līlāv udyatekṣānubandhau[[35]](#footnote-36)

smara nibhṛta-nikuñje rādhikā-kṛṣṇa-candrau ||29|| (21)

kva bata vicalitaṁ vaḥ prāsya māṁ śūra-haste

kalayata mama daṁśaṁ srak-chidāmātya-sakhyaḥ |

iti milita-vayasyāḥ sūktibhir hāsayantau

smara nibhṛta-nikuñje rādhikā-kṛṣṇa-candrau ||30|| (-)

parama-taṭa[[36]](#footnote-37)-rahasyānanda-niḥsyandi-vṛndā-

vipina-nava[[37]](#footnote-38)-nikuñje divya-divyair vilāsaiḥ |

niravadhi ramamānau rādhikā-nanda-sūnū[[38]](#footnote-39)

smara[[39]](#footnote-40) sakalam upekṣyoccāvacāḥ[[40]](#footnote-41) śāstra-yuktīḥ ||31|| (31)

stavam imam atiramyaṁ rādhikā-nanda-sūnu-[[41]](#footnote-42)

pramada-rasa[[42]](#footnote-43)-vilāsair adbhutaṁ bhāva-yuktaḥ |

paṭhati ya iha rātrau nityam avyagra-citto

vividha-vṛjina-yuktaḥ prema-bhaktiṁ[[43]](#footnote-44) labheta ||32|| (32)

iti śrī-prabodhānanda-svāmi-kṛta-prema-vilāsa-stotraḥ sampūrṇaḥ |

tad-atimadhura-dhāmni nāmni vātsalya-mātrāt

katham api kalanīyau kasyacid bhāgya-sīmnaḥ |

śruti-tatibhir agamyau sat-sabhājasra-saṅgau

smara nibhṛta-nikuñje rādhikā-kṛṣṇa-candrau || (30)

1. līlām (NRS) [↑](#footnote-ref-2)
2. pratikūlānugraha (NRS) [↑](#footnote-ref-3)
3. atilalita (NRS) [↑](#footnote-ref-4)
4. lakṣyau [↑](#footnote-ref-5)
5. rāśau [↑](#footnote-ref-6)
6. puñjau [↑](#footnote-ref-7)
7. kanaka-rucira-cūḍā-kaṅkaṇa-dvandva-pāṇī [↑](#footnote-ref-8)
8. ramyau [↑](#footnote-ref-9)
9. nīla-śoṇābja-netrau [↑](#footnote-ref-10)
10. nīla-pītāmbareśau [↑](#footnote-ref-11)
11. vivṛddhau tuṅgitānaṅga-ceṣṭau [↑](#footnote-ref-12)
12. namita- [↑](#footnote-ref-13)
13. PVS has wrong kiṅkarī- [↑](#footnote-ref-14)
14. bahu-vidha-rasa- [↑](#footnote-ref-15)
15. pallavāsvādi-vaktrau [↑](#footnote-ref-16)
16. madābdhau [↑](#footnote-ref-17)
17. - vibhūṣotsāra [↑](#footnote-ref-18)
18. kāritānyonya- [↑](#footnote-ref-19)
19. nayanāli- [↑](#footnote-ref-20)
20. nūtna- [↑](#footnote-ref-21)
21. bhaṅgau [↑](#footnote-ref-22)
22. mṛdūpālambha-hṛn-nīta-kāntau [↑](#footnote-ref-23)
23. vaktron- [↑](#footnote-ref-24)
24. -dṛṣṭyā [↑](#footnote-ref-25)
25. -kāntānanābjau [↑](#footnote-ref-26)
26. iha [↑](#footnote-ref-27)
27. vīṭī [↑](#footnote-ref-28)
28. vaktre datta-tac-carvya-bhāgau [↑](#footnote-ref-29)
29. rajata- [↑](#footnote-ref-30)
30. -san- [↑](#footnote-ref-31)
31. kṣaṇa-sahacara-ramyārabdha- [↑](#footnote-ref-32)
32. -lalita- [↑](#footnote-ref-33)
33. -dṛṣṭī [↑](#footnote-ref-34)
34. -nītī [↑](#footnote-ref-35)
35. - atirasa-līlānuvratā-kṣāma-varṇau [↑](#footnote-ref-36)
36. -rasa- [↑](#footnote-ref-37)
37. vana-vipina- [↑](#footnote-ref-38)
38. -kṛṣṇa-candrau [↑](#footnote-ref-39)
39. bhaja [↑](#footnote-ref-40)
40. upekṣya tāvakāḥ [↑](#footnote-ref-41)
41. -kṛṣṇa-candra- [↑](#footnote-ref-42)
42. -bhara- [↑](#footnote-ref-43)
43. vimala-matiṣu rādhālīṣu sakhyaṁ [↑](#footnote-ref-44)